|  |  |
| --- | --- |
| **टूलकिट** | शिक्षा के लिए विकलांगता मानक |



**उपलब्धि + परिवर्तनकाल**

यह संसाधन छात्रों के माता-पिता और देखभाल करने वालों के लिए है। यह शिक्षा प्राप्ति के दौरान होने वाले परिवर्तनों के समय आपके बच्चे का समर्थन करने में आपकी मदद करेगा।

**यह संसाधन निःशक्त छात्रों और उनके माता-पिता और देखभाल करने वालों की सहायता से बनाया गया है।**

### इस संसाधन के बारे में

इस संसाधन का निर्माण ऑस्ट्रेलियाई सरकार के अनुदान द्वारा सफल हो पाया है। इसे निःशक्त छात्रों और उनके माता-पिता और देखभाल करने वालों के साथ मिलकर, [Children and Young People with Disability Australia (CYDA)](https://www.cyda.org.au/)  की मदद से निर्मित किया गया है।

यह एक सामूहिक संसाधन का एक हिस्सा है। आप इन्हें [Department of Education, Skills and Employment website](https://www.dese.gov.au/disability-standards-education-2005/students) पर देख सकते/ती हैं। आप उन्हें नीचे दिए गए क्यूआर कोड को स्कैन करके भी ढूंढ सकते/ती हैं।



ऑस्ट्रेलियाई सरकार पूरे ऑस्ट्रेलिया में देश के पारंपरिक स्वामियों और अभिरक्षकों का आभार प्रकट करती है। हम भूमि, जल और समुदाय से उनके निरंतर संबंध का भी आभार प्रकट करते हैं। हम उन्हें और उनके बुजुर्गों अतीत, वर्तमान और भावी लोगों के प्रति अपना सम्मान व्यक्त करते हैं। हम आदिवासी और टोरेस स्ट्रेट आइलैंडर लोगों की निरंतर सांस्कृतिक, आध्यात्मिक और शैक्षिक प्रथाओं के प्रति सम्मान व्यक्त करते हैं।

|  |
| --- |
| भाषा संबंधी नोट: यह संसाधन व्यक्ति को प्राथमिकता देता है, उदाहरण के लिए, 'छात्र **जो** दिव्यांग है'। लेकिन यह दृष्टिकोण हर किसी के अनुकूल नहीं होता है, और बहुत से लोग पहचान को प्राथमिकता देना पसंद करते हैं (उदाहरण के लिए, 'दिव्यांग छात्र')। यह व्यक्ति विशेष पर निर्भर करता है कि वे कैसे स्वयं को पहचानना चुनते हैं। हम आपको व्यक्तियों से यह पूछने की सलाह देते हैं कि वे क्या सुनना पसंद करते हैं। हम इन सभी वाक्यांशों के पीछे के गहन इतिहास को भी स्वीकार करते हैं।हम **"शिक्षा संस्थान"** या "संस्था" जैसे वाक्यांश का उपयोग किसी विशिष्ट स्थान के अर्थ के लिए करते हैं। उदाहरण के लिए, यदि आपका बच्चा माध्यमिक छात्र है, तो आपका अपना स्कूल "आपका संस्थान" है। |

# इस संसाधन का उपयोग करना

## यह संसाधन किसके लिए है?

यह संसाधन उनके के लिए है जिनका कोई बच्चा दिव्यांग है। यदि आपका बच्चा किसी शिक्षा संस्थान में जाता है, तो यह संसाधन आपके लिए है! आपका बच्चा प्री-स्कूल या शायद विश्वविद्यालय में हो सकता है। इससे कोई फर्क नहीं पड़ता कि उनकी उम्र क्या है और वे जीवन के किस पड़ाव पर हैं, यहां कुछ ऐसा अवश्य है जिसका आप उपयोग कर सकते हैं।

#### इस संसाधन में शामिल हैं:

1. [*प्रमुख बदलाव (पृष्ठ 6)* - परिवर्तनकाल की तैयारी](#_प्रमुख_बदलाव)
2. [*युक्ति एवं विकल्प (पृष्ठ 26*) - विभिन्न शिक्षा विकल्पों की खोज](#_युक्ति_एवं_विकल्प)

यह संसाधन आपके बच्चे के अधिकारों को प्राप्त करने हेतु सही प्रश्न पूछने के लिए प्रमुख प्रश्नों से आपको अवगत करवाएगा। इन अधिकारों को [Disability Standards for Education](https://www.legislation.gov.au/Details/F2005L00767) 2005 (DSE) में समझाया गया है।

## यह संसाधन किस लिए है?

यह खंड आपको परिवर्तनकालों की जानकारी देगा। इसमें शामिल है:

* [DSE का कहना (पृष्ठ 3)](#_DSE_का_कहना)
* [परिवर्तनकाल (पृष्ठ 4)](#_परिवर्तनकाल:)
* [कौशल एवं मानसिकता (पृष्ठ 5)](#_कौशल_एवं_मानसिकता:)

जैसे-जैसे आपका बच्चा बड़ा होता है, उनमें परिवर्तन आता जाता है और उसकी ज़रूरतें भी बदलती जाती हैं। **परिवर्तनकाल** के दौरान ऐसा होना विशेष रूप से सच है। एक परिवेश से दूसरे परिवेश में जाना ही परिवर्तनकाल कहलाता है।

परिवर्तनकाल छोटा या बड़ा हो सकता है। लेकिन वे अक्सर नई दिनचर्या, नए स्थान और नई गतिविधियों की ओर ले जाते हैं। वे नए लोगों के बीच भी ले जा सकते हैं। यह आपके बच्चे के लिए सीखने और विकसित होने का एक अद्भुत समय हो सकता है। लेकिन यह एक ऐसा समय भी होता है जब पुरानी योजनाओं और जगहों को बदलने की आवश्यकता होती है!

आप अपने बच्चे को एक शिक्षण परिवेश से दूसरे शिक्षण परिवेश में जाने में मदद करने के लिए DSE का उपयोग कर सकते हैं। यह नई कक्षा से लेकर किसी नए विद्यालय में जाने तथा अन्य किसी भी प्रकार का बदलाव हो सकता है।

|  |
| --- |
| **DSE का कहना है कि:**आपके बच्चे को अधिकार है कि उसके साथियों+ के समान ही उससे भी व्यवहार किया जाए।ऐसा करने के लिए, आपके बच्चे की संस्था को चाहिए कि:a) **आपसे या आपके बच्चे से मिलें।** आपके बच्चे को किसी सुविधा की आवश्यकता है या नहीं, इस पर चर्चा करने के लिए उन्हें आपसे या आपके बच्चे मिलना चाहिए। उन्हें इस प्रक्रिया में आपके बच्चे को भी शामिल करना चाहिए।b) **सुविधाओं का निर्माण करें।** ये ऐसे कार्य या परिवर्तन होते हैं जो आपके बच्चे को अपने साथियों के साथ जुड़ने में सहायता करते हैं। आप उन्हें **उचित समायोजन** भी कह सकते हैं।c) आपके बच्चे के साथ दुर्व्यवहार होने से **रोकने** के लिए कदम उठाएं।+साथ ही "एक-समान व्यवहार" के इस विचार में जानने लायक बहुत सी बातें हैं। DSE में इसे **"समान अधिकार"** कहा जाता है। क्या आप इसके बारे में जानना या शिक्षा संस्थाओं को क्या करना चाहिए, इस बारें में और अधिक जानना चाहते हैं? तो इसके लिए हमारे संसाधन [DSE 101: Explaining the Disability Standards for Education](https://www.dese.gov.au/disability-standards-education-2005/students/hindi/explaining) देखें। |

### परिवर्तनकाल:

किसी नई जगह पर आपको और आपके बच्चे को क्या चाहिए, यह जानना मुश्किल हो सकता है। ऐसे में बैठकर बातें करना और विचार-विमर्श करना इस प्रक्रिया का एक महत्वपूर्ण हिस्सा होता है। और उतना ही महत्वपूर्ण सुविधाओं का निर्माण करना है। यह आपके परिवर्तनकाल को और अधिक आसानी से गुज़ारने में आपकी मदद करेगा!

आप यह किस प्रकार करते हैं यह आपके बच्चे पर निर्भर करेगा, जिसमें उनकी उम्र और रुचियों की बड़ी भूमिका होगी। आप पृष्ठ 21 पर दिए गए तालिका का उपयोग कर सकते हैं और बैठकों के दौरान कौन से प्रश्न पूछने हैं इसकी जानकारी पा सकते हैं। आप नीचे दिए गए कुछ सुझावों को आज़माकर देख सकते हैं।

|  |
| --- |
| **परिवर्तनकाल संबंधी सुझाव** |
| योजना बनाने के लिए कर्मचारियों से मिलें: | * सुनिश्चित करें कि आपने यह प्रक्रिया जल्दी शुरू कर दी है! यह नए स्थान की परिवर्तन के लिए विशेष रूप से महत्वपूर्ण है। आपकी योजना में आपके बच्चे के साथ कुछ मुलाकातें शामिल हो सकती हैं।
* घर की पुरानी बातों या अन्य अनुभवों का उपयोग करें। इन्हें नए शिक्षकों के साथ साझा करें।
* आपके और संस्था की बीच संवाद किस प्रकार किया जाएगा, इसका सहमति भरा तरीका खोजें।
* डायरी या कैलेंडर के साथ अपनी योजना पर नज़र रखें। इस बात का ख्याल रखें कि आपके बच्चे को पता हो कि आगे क्या करना है।
 |
| जब आप किसी नए स्थान पर जाते हैं: | * आप जो करना या हासिल करना चाहते हैं उसके लिए कुछ लक्ष्य निर्धारित करें!
* अपने बच्चे को नए स्थान पर ले जाएं और उसका व्यवहार देखें। यह प्रतिक्रिया संचार का एक रूप है।
* साथ मिलकर किसी नए स्थान पर जाने के बारे में जानें या पहले से उस नए स्थान पर जाकर जायज़ा ले लें। अपने बच्चे से उनकी राय पूछें।
* नए शिक्षकों से मिलें और पूछें कि क्या आप कक्षा के सेट-अप की तस्वीरें ले सकते हैं। अन्य स्थानों (जैसे, लॉकर क्षेत्र, शौचालय और पुस्तकालय) की तस्वीरें भी लें। फिर अपने बच्चे को उन तस्वीरों के माध्यम से स्थान को अवगत करवाएं। यदि इससे उन्हें मदद मिलती है तो आप एक नक्शा बना सकते हैं!
* इस बारे में सोचें कि क्या आपको किसी विश्वसनीय व्यावसायिक चिकित्सक से सलाह लेनी चाहिए या नहीं। आप उन्हें उस स्थानों पर ले जा सकते हैं और / या तस्वीरें दिखा सकते हैं। या आप किसी अन्य पेशेवर की मदद भी ले सकते हैं!
* पहले से अवगत होने के लिए टेक्नोलॉजी की मदद लें या एक वर्चुअल “टूर” करें।
 |

#### आपके बच्चे के लिए सबसे अच्छा काम करने वाले तरीकों को खोजने में कुछ समय लग सकता है! शिक्षा के कई पहलू हैं।

इनमें शामिल हो सकते हैं:

* भौतिक वातावरण (जैसे, खेल का मैदान)
* सामाजिक और भावनात्मक (जैसे, सामूहिक कार्य)
* पाठ्यचर्या (जैसे, आकलन करना)
* संचार (जैसे, निर्देशों को समझना)
* आयोजन (जैसे, कैंप)

योजना बनाते समय आपको इन सब के बारे में भी सोचना चाहिए। आपके बच्चे को इनमें से प्रत्येक के लिए सहयोग की आवश्यकता हो सकती है। परिवर्तनकाल से गुज़र रहे होते हैं तब इनमें से कोई भी पहलू प्रभावित हो सकता है।

### कौशल एवं मानसिकता:

स्कूल में अपने बच्चे का समर्थन करने में आपकी मदद करने के लिए आपको इन दोनों की आवश्यकता है!

#### मानसिकता

क्या कुछ कारगर नहीं है? एक नए दृष्टिकोण को आजमाने के लिए जिज्ञासा और रचनात्मकता जगाएं। यह आपके बच्चे के लिए सबसे उपयोगी चीज़ों को खोजने में मददगार हो सकता है।

आप अपने बच्चे में शिक्षा के प्रति उत्साह बढ़ाना चाहते हैं और इस बात पर ध्यान केंद्रित करना चाहते हैं कि वे क्या कर सकते हैं। तो इस बारे में सोचें कि आपके बच्चे की रुचि किसमें है। उन्हें एक्सेस करने के लिए क्या सहायता चाहिए? तब आप इस तरह की सोच को बातचीत में ला सकते हैं। (जैसे, आपके बच्चे के संस्थान के मामले में)।

#### कौशल

उन सभी जानकारियों को इकठ्ठा करें जिनसे आपको इस कार्य में मदद मिल सकती है! लोगों से बात करते समय DSE के बारे में जानना और इसके प्रमुख बिंदुओं का उपयोग करने के तरीकों के बारे में सीखना उपयोगी हो सकता है। ये ऐसे कौशल हैं जिन्हें आप सीख सकते हैं – आराम से सीखें। आपको एक ही समय में सब कुछ करने या जानने की आवश्यकता नहीं है।

फिर से, जिज्ञासु बनें! क्या कारगर है? क्या कारगर नहीं है? आप पहले किन प्रश्नों से निपटना चाहते हैं?

# प्रमुख बदलाव

यह खंड निम्न विषयों की व्याख्या करता है:

* [प्रारंभिक बाल्यावस्था शिक्षा एवं देखभाल का परिवर्तनकाल (पृष्ठ 6)](#_प्रारंभिक_बाल्यावस्था_शिक्षा_2)
* [प्रारंभिक बाल्यावस्था शिक्षा एवं देखभाल से प्राथमिक स्कूल का परिवर्तनकाल (पृष्ठ 8)](#_प्रारंभिक_बाल्यावस्था_शिक्षा_1)
* [प्राथमिक से माध्यमिक विद्यालय का परिवर्तनकाल (पृष्ठ 11)](#_प्राथमिक_से_माध्यमिक)
* [अर्ली टू लेट सेकेंडरी स्कूल का परिवर्तनकाल (पृष्ठ 13)](#_अर्ली_टू_लेट)
* [लेट सेकेंडरी से पोस्ट-सेकेंडरी का परिवर्तनकाल (पृष्ठ 16)](#_लेट_सेकेंडरी_से)
* [वर्ष-दर-वर्ष का परिवर्तनकाल (पृष्ठ 19)](#_वर्ष-दर-वर्ष_का_परिवर्तनकाल)

#### जो भी परिवर्तनकाल आपके लिए प्रासंगिक है, सीधे उस पर जाएं!

फिर [पृष्ठ 4](#_परिवर्तनकाल:) पर दिए गए तालिका को देखें। वहां मौजूद प्रश्न आपको अपने परिवर्तनकाल की योजना बनाने में मदद करेंगे। वे DSE से संबंधित है (जिसमें यह भी शामिल है कि संस्थानों को क्या करने की आवश्यकता है, और आपके बच्चे के कौन-कौन से अधिकार हैं)

आप किसी कागज़ के पन्ने पर या अपने अनुसार किसी जगह पर नोट बनाकर रख सकते हैं!

## प्रारंभिक बाल्यावस्था शिक्षा एवं देखभाल (ECEC) का परिवर्तनकाल

प्रारंभिक बाल्यावस्था शिक्षा एवं देखभाल (ECEC) शुरू करना किसी भी बच्चे के लिए एक बड़ा बदलाव है! इसके अंतर्गत आपका बच्चा किसी किंडरगार्टन या प्रीस्कूल जा सकता है। या वे डे-केयर या इसी तरह के किसी संस्था का हिस्सा बन सकते हैं।

इनमें से कई अनुभव आपके बच्चे के लिए नए होंगे। इन अनुभवों में शामिल हो सकते हैं:

* एक समय में घंटों घर से दूर रहना।
* किसी नए स्थान पर होना।
* नए शिक्षकों से मिलना।
* अन्य बच्चों के साथ मिलना और जगह साझा करना।
* उनके खेलने और अन्य गतिविधियों में अधिक संरचनात्मक विकास लाना।298335
* घर की किसी दिनचर्या में बदलाव।

आपके बच्चे को इन गतिविधियों का आदि होने और अधिक से अधिक लाभ उठाने के लिए विभिन्न प्रकार से सहायता की आवश्यकता हो सकती है। उन्हें खाने या अन्य देखभाल संबंधी कार्यों के लिए किसी विशेष प्रकार की व्यवस्था की भी आवश्यकता हो सकती है।

|  |
| --- |
| [पृष्ठ](#_परिवर्तनकाल:) 4 पर मौजूद तालिका देखें। वहां दिए प्रश्न आपको अपने परिवर्तनकाल की योजना बनाने में मदद करेंगे। प्रारंभिक बाल्यावस्था शिक्षा एवं देखभाल (ECEC) में DSE संबंधी अधिक जानकारी को [पृष्ठ 3 पर](#_DSE_का_कहना) देखें। |

### मामले का अध्ययन:

|  |
| --- |
| **पृष्ठभूमि** टेलर 3 साल की एक चुलबुली बच्ची है। वह अपने परिवार के साथ एक दूरस्थ शहर के सार्वजनिक आवास में रहती है। टेलर और उसका परिवार आदिवासी है और वह घर पर दो भाषाएँ सीख रही है। प्रारंभिक बाल्यावस्था शिक्षा एवं देखभाल (ECEC) शुरू करने के लिए टेलर के परिवार में हर कोई उत्साहित है।घर के पास एक ही सेंटर मौजूद है। उसके बड़े भाई-बहन जब वे छोटे थे तब वे कभी-कभार वहाँ जाया करते थे। टेलर कभी-कभी अपने पैर पर खड़ा होने में थोड़ा लड़खड़ाती है और उसे खेलने के उपकरण पर चढ़ने और उतरने के लिए थोड़ी मदद की ज़रूरत होती है। वह अभी भी यह सीख रही है कि अपने परिवार से बाहर के लोगों के साथ कैसे संवाद किया जाए। परिवार के लोग उसे प्रतिदिन वहां तक छोड़ आएंगे और उसे ले आएंगे।**इस बदलाव हेतु तैयार होने के लिए क्या किया गया?**केंद्र के निदेशक ने टेलर के परिवार को सवालों की एक सूची दी। यह उनके बीच की पहली मुलाकात से पहले दी गई थी।* जब टेलर खेलती है तो उसे क्या करने में मज़ा आता है?
* वह आपको कैसे बताती है कि उसे क्या पसंद है?
* जब टेलर को मदद की ज़रूरत होती है, तो वह आपको कैसे बताती है?

उनके पूरे परिवार ने इस पर मिलकर काम किया।**क्या कारगर रहा?**पहले से दिए गए सवालों के होने का मतलब था कि परिवार में सभी को अपनी बात रखने का अवसर होगा। उन्होंने अपने फ़ोन पर टेलर की कुछ तस्वीरें भी लीं, जिसमें वह अपनी मनपसंद चीज़ें कर रही थी! बैठक के दौरान उन तस्वीरों को साझा किया गया। टेलर के संस्था जाने के पहले दिन, स्टाफ़ को उसके बारे में थोड़ा-बहुत पता था कि उसे क्या करना है।**अभी और कौन सी चीज़ें हो रही हैं?**कुछ दूसरे लोग भी हैं जो टेलर को स्कूल छोड़ते हैं और उसे वहां से लाते हैं। इससे उन सभी के संपर्क में रहना और अनुभव साझा करना मुश्किल हो जाता है। टेलर के घरवाले और सेंटर अपने बीच सीधे संवाद करने के तरीके पर काम कर रहे हैं। इससे यह सुनिश्चित करने में मदद करेगा कि टेलर का परिवर्तनकाल अच्छा हो।**प्रमुख सुझाव:**1. अच्छा संचार स्थापित करें। यह आपके, आपके बच्चे की मदद करने वाले लोगों और केंद्र के बीच होनी चाहिए। हर किसी के लिए एक कारगर तरीका खोजने में थोड़ा समय लग सकता है!
2. .बैठक के दौरान आप किस विषय पर चर्चा करेंगे इसका पूर्व-ज्ञान रखें ताकि आप उसके लिए अच्छे से तैयार हो सकें।
 |

## प्रारंभिक बाल्यावस्था शिक्षा एवं देखभाल (ECEC) से प्राथमिक विद्यालय का परिवर्तनकाल

प्राथमिक विद्यालय का माहौल घरेलू जीवन या प्रारंभिक बाल्यावस्था शिक्षा एवं देखभाल (ECEC) से बहुत अलग हो सकता है। यह तक पहुंचना एक अद्भुत और रोमांचक उपलब्धि है। इसके लिए तैयार होने हेतु बहुत सारे बदलाव और दूसरे काम करने की आवश्यकता होती है!

#### इनमें शामिल हो सकते हैं:

* काफी देर तक घर से दूर रहना।
* नए शिक्षक और सहपाठी।
* अपरिचित स्थान और उपकरण।
* नए नियम और अपेक्षाएं।
* उनके दिनभर के कामों का अधिक विन्यास।
* खाने का नया समय और पहनने के लिए नई चीजें।
* नए कार्य और गतिविधियाँ।
* एक स्थान से दूसरे स्थान पर लगातार जाना।
* सीखने और संवाद करने के नए तरीके।
* एक से अधिक शिक्षक या विषय का होना।
* ईवेंट एवं कार्यक्रम (जैसे, सभाएँ, भ्रमण)।

आपके बच्चे को इन गतिविधियों में भाग लेने और अधिक से अधिक लाभ उठाने के लिए समर्थन की आवश्यकता हो सकती है। या उन्हें नई दिनचर्या या कुछ देखभाल कार्यों में मदद की आवश्यकता हो सकती है। आप कमरे, फ़र्नीचर या सामग्री में बदलाव करने की योजना भी बना सकते हैं।

आपका प्रारंभिक बाल्यावस्था शिक्षा एवं देखभाल (ECEC) केंद्र इस परिवर्तनकाल के लिए तैयार होने में आपकी सहायता कर सकता है। आप घर में की जाने वाली मदद और कार्यों का स्कूल में उपयोग करने में भी सक्षम हो सकते हैं।

|  |
| --- |
| [पृष्ठ 4](#_परिवर्तनकाल:) पर मौजूद तालिका देखें। वहां दिए प्रश्न आपको अपने परिवर्तनकाल की योजना बनाने में मदद करेंगे। स्कूलों में DSE संबंधी अधिक जानकारी को [पृष्ठ 3](#_DSE_का_कहना) पर देखें।आप हमारी कार्यपुस्तिका [Advocating With and For Your Child: Primary School](https://www.dese.gov.au/disability-standards-education-2005/students/hindi/advocating). भी देख सकते/ती हैं। यह आपको अपने बच्चे के साथ मिलकर, रहने की योजना बनाने और उन्हें स्थापित करने के लिए काम करने में मदद कर सकता है। |

# मामले का अध्ययन

|  |
| --- |
| **पृष्ठभूमि**ली 5 साल का है और अपने स्थानीय प्राथमिक विद्यालय में जाने वाला है। उनकी मां एक एकल अभिभावक हैं और वे जिस महानगरीय क्षेत्र में रहते हैं, वह उनके लिए नया है। ली के किंडरगार्टन केंद्र ने स्कूल को एक परिवर्तनकाल स्टेटमेंट भेजा है।ली को कहानियाँ साझा करना पसंद है लेकिन वह बैठने और पेन या पेंसिल का उपयोग करने के बहुत ज़्यादा आदि नहीं हैं। उनके ट्रांज़िशन स्टेटमेंट में घटनाओं की एक सूची है। ली की मां को नहीं लगता कि यह उसकी ताकत और जरूरतों का उचित प्रतिबिंब है।**तैयार होने के लिए क्या किया गया?**ली की मां ने कुछ व्यवहारों पर गौर किया जिससे वह दुविधा में हैं कि ली को ऑटिज़्म है या नहीं। लेकिन उन्होंने स्कूल का पूरा फॉर्म भर दिया और विकलांगता का सेक्शन खाली छोड़ दिया। ली+ के संभावित ऑटिज़्म निदान के लिए वह अभी भी अपॉइन्ट्मन्ट की प्रतीक्षा कर रही है। वह मानती हैं कि स्कूल उन्हें बताएगा कि उसे उसका समर्थन करने के लिए क्या चाहिए।+सुझाव: आपका बच्चा निदान के बिना भी DSE कार्यक्रम के अंतर्गत आता है!**क्या ठीक रहा?**ली ने उस सामाजिक कहानी का आनंद लिया जिसे स्कूल ने प्रत्येक परिवार को भेजा था। वह उसमें अपनी कक्षा, खेल के मैदान और स्कूल के हॉल की तस्वीर देख सकता था। ली और उसकी माँ जायज़ा लेने के लिए स्कूल गए और चारों ओर देखा। उन्होंने उन चीजों के बारे में बात की जिनके बारे में वे चिंतित थे। उन्होंने यह भी सोचा कि उन्हें किन चीज़ों पर काम करने की आवश्यकता हो सकती है। वे दोनों नई शुरुआत को लेकर उत्साहित थे!**अभी और कौन सी चीज़ें हो रही हैं?**परिवर्तनकाल स्टेटमेंट मिलने के बाद स्कूल ने ली की मां से संपर्क किया। वे देखना चाहते हैं कि प्राथमिक विद्यालय में ली को समर्थन देने के लिए कौन सी धनराशि उपलब्ध है। यह व्यवहारिक समर्थन को व्यवस्थित करने के लिए किया जा रहा है। उसकी मां चिंतित है कि स्कूल ली के बारे में किसी बुरे निष्कर्ष पर पहुंच सकता है। उसे अभी तक अपने शिक्षक और सहपाठियों से मिलने का मौका नहीं मिला है। वह चाहती हैं कि वे कक्षा में सफल होने के लिए ली का समर्थन करने पर ध्यान केंद्रित करें।**प्रमुख सुझाव**1. एक नए स्कूल से शुरूआत करना कर्मचारियों के साथ नए संबंध बनाने का मौका हो सकता है।
2. समायोजन और सामर्थ्य पर ध्यान दें, न कि केवल फंडिंग और पिछली रिपोर्ट पर!
3. आपका बच्चा निदान के बिना भी DSE कार्यक्रम के अंतर्गत आता है।
 |

## प्राथमिक से माध्यमिक विद्यालय का परिवर्तनकाल

प्राइमरी से सेकेंडरी स्कूल में जाना एक बड़ी छलांग है। जिसके अंतर्गत स्कूल जाने के दौरान नए भवनो, लोग और रास्ते का सामना करना पड़ सकता है । इसका यह भी मतलब है कि बच्चे पर कार्यभार बढेगा और अधिक विषय पढ़ने होंगे!

#### यह परिवर्तनकाल कई बदलावों के साथ आता है। जिसमें शामिल हो सकते हैं:

* नया स्थान एवं सहपाठी।
* नए भवन एवं सुविधाएं।
* एकाधिक शिक्षक एवं विषय।
* गृहकार्य तथा असाइनमेंट।
* अधिक जटिल गतिविधियां एवं निर्देश।
* अधिक सामग्री एवं उपकरण (जैसे, पाठ्य-पुस्तकें, लॉकर)।
* हर दिन एक स्थान से दूसरे स्थान तक के कई बदलाव।
* ईवेंट और कार्यक्रम (जैसे, प्रदर्शन, संरक्षक कार्यक्रम)।

### प्रश्न:

#### स्वयं से या अपने विद्यालय से पूछने के लिए प्रश्न:

* क्या मेरे बच्चे को स्थानीय प्राथमिक विद्यालय से स्थानीय उच्च विद्यालय में भेजा जा रहा है? यदि हां, तो क्या वे दोनों एक साथ काम करते हैं? या क्या मुझे फिर से कागजी कार्रवाई करनी होगी?
* अगर मेरा बच्चा उसी स्कूल (पी-12) में रहता है, तो क्या बदल जाएंगी?
* विषयों या प्रमाणपत्रों के बारे में महत्वपूर्ण निर्णय लेने की आवश्यकता कब होती है?
* यह बदलाव कैसा होगा, यह देखने के लिए हमारे पास कौन-कौन से विकल्प हैं?
* क्या आप प्राथमिक विद्यालय में निर्धारित व्यवस्थाओं (जैसे, खेल के मैदान की देखरेख) को पूरा करेंगे?

|  |
| --- |
| [पृष्ठ 4](#_परिवर्तनकाल:) पर मौजूद तालिका देखें। वहां दिए प्रश्न आपको अपने परिवर्तनकाल की योजना बनाने में मदद करेंगे।स्कूलों में DSE संबंधी अधिक जानकारी के लिए [पृष्ठ 3](#_DSE_का_कहना) देखें।आप हमारी कार्यपुस्तिका [Advocating With and For Your Child: Primary School](https://www.dese.gov.au/disability-standards-education-2005/students/hindi/advocating) को भी देख सकते हैं। यह आपको अपने बच्चे के साथ मिलकर रहने की योजना बनाने और उन्हें स्थापित करने के लिए काम करने में मदद कर सकता है। |

### मामले का अध्ययन:

|  |
| --- |
| **पृष्ठभूमि**चार्ली 11 साल का है। वह सप्ताह के दौरान अपनी मां और छोटे भाई के साथ और सप्ताहांत में अपने पिता के साथ रहता है। चार्ली पिछले 6 साल से अपने स्थानीय प्राइमरी स्कूल में है। वह बड़े अंडाकार मैदान से प्यार करता है जहां वह एक गेंद को लात मार सकता है, एक फ्रिसबी फेंक सकता है या स्कूल के खेल में भाग ले सकता है। चार्ली एक ग्रामीण क्षेत्र में रहता है और स्कूल में जल्द ही पता चल गया था कि उसे एडीएचडी और डिस्लेक्सिया है।चार्ली की मां अंग्रेजी को अपनी दूसरी भाषा के रूप में इस्तेमाल करती हैं। वह ईमेल द्वारा स्कूल के साथ संवाद करना पसंद करती है। इस तरह उसके पास संदेशों को आत्मसात करने और सोचने का समय होता है। **तैयार होने के लिए क्या किया गया?**चार्ली के माता-पिता हाई स्कूल के नामांकन टीम से मिले। उन्होंने स्कूल में अब तक के उनके अनुभवों पर चर्चा की। चार्ली के पिता चार्ली की संख्यात्मकता और साक्षरता के स्तर के बारे में चिंतित थे। वह सोचते हैं कि चार्ली जो कर सकता है, उसकी समझ शायद उन्हें नहीं है। प्राथमिक विद्यालय ने बताया कि उसने अपने सभी मूल्यांकन समाप्त नहीं किए। लेकिन चार्ली के पिता जानते हैं कि उन्हें चार्ली को ध्यान में रखकर नहीं बनाया गया था।**क्या कारगर रहा?**चार्ली हाई स्कूल में एक ओरिएंटेशन डे के लिए गया था। हाई स्कूल के कुछ कर्मचारी चार्ली के साथ बैठे थे। उन्होंने उसके अनुभवों और कक्षा में उसे क्या करना पसंद है, इस बारे में बातचीत की।**अभी और कौन सी चीज़ें हो रही हैं?**चार्ली जानता है कि उसे पढ़ने और लिखने में परेशानी होती है। उसे लगता है कि उसके जितने भी शिक्षक हैं, वे उसके साथ अधीर हो जाते हैं और उसे सबक के लिए सपोर्ट टीम के पास भेज दिया जाता है।वह इस साल के शिक्षक को पसंद करता है। कभी-कभी वह केवल उसके लिखित उत्तरों को पढ़ने के बजाय उसे अपने उत्तर बताने देते है। चार्ली और उसके माता-पिता को उम्मीद है कि हाई स्कूल उनके साथ मिलकर काम करेगा। वे एक नई शुरुआत के लिए सुविधाएं एवं समर्थन देना चाहते हैं।**प्रमुख सुझाव:**1. बच्चों को ऐसी कठोर परिस्थितियों में डालने की कोई आवश्यकता नहीं है जो उनके किसी काम नहीं आते हैं!
2. DSE का कहना है कि स्कूलों को सुविधाओं का निर्माण करना चाहिए। ये ऐसे होने चाहिए जो बच्चों को सफल होने में मदद करें।
 |

## अर्ली टू लेट सेकेंडरी स्कूल परिवर्तन

यह वर्ष 7-9 से वर्ष 10-12 तक होता है।

ऑस्ट्रेलिया के स्कूलों में आमतौर पर "सीनियर सेकेंडरी स्कूल" होता है। यह आम तौर पर वर्ष 11 से वर्ष 12 तक के दो वर्षों को कवर करता है, लेकिन कुछ स्थानों में यह भिन्न हो सकता है।

इसके लिए तैयारी अक्सर एक साल पहले से ही शुरू हो जाती है। विषय और आकलन प्रक्रिया अधिक जटिल हो जाते हैं। यह आपके बच्चे को उन कौशलों और ज्ञान को विकसित करने में मदद करने के लिए है जिनकी उन्हें आगे आवश्यकता होगी।

#### एक ही स्कूल में भी बहुत सारे बदलाव देखे जा सकते हैं! इन बदलावों में शामिल हो सकते हैं:

* आपका बच्चा किन कक्षाओं और भवनों का उपयोग करता है।
* उनके पास कितने विषय और शिक्षक हैं।
* अधिक जटिल गतिविधियां और निर्देश।
* अधिक होमवर्क और असाइनमेंट।
* आयोजन और कार्यक्रम (जैसे, कार्य अनुभव)।

जिसके परिणामस्वरूप आपके बच्चे के लिए अपेक्षित बदलावों को बदलना पड़ सकता है।

आपको अपने बच्चे के लिए दूसरे विकल्पों के बारे में भी सोचना शुरू करना होगा। सीनियर सेकेंडरी स्कूल के एक से अधिक रास्ते हो सकते हैं। (इसमें उनके माध्यमिक अध्ययन को एक अलग परिवेश में पूरा करना शामिल है। जैसे, TAFE या वोकेशनल एजुकेशन एवं ट्रेनिंग)।

या 17 साल का होने के बाद आपका बच्चा माध्यमिक अध्ययन के बाद आगे पढ़ना चुन सकता है। आप अपने बच्चे को ये निर्णय लेने में सहायता कर सकते हैं! (लेट सेकेंडरी से पोस्ट-सेकेंडरी का परिवर्तनकाल) देखें)।

आपके बच्चे के समर्थन पर निर्णय कौन लेता है वह भी बदल सकता है। ये कोई व्यक्ति या संगठन हो सकते हैं। उदाहरण के लिए, विक्टोरियन पाठ्यचर्या और मूल्यांकन प्राधिकरण। विक्टोरिया में, उन्हें वर्ष 12 के आकलन प्रक्रिया के दौरान आपके बच्चे की सुविधाओं के लिए सहमत होना होगा।

# प्रश्न:

अपने स्कूल से पूछने के लिए प्रश्न:

* क्या कुछ विषय या गतिविधियाँ स्कूल के बाहर होंगी (जैसे, वीईटी के माध्यम से)? मेरे बच्चे के लिए इसका क्या अर्थ है?
* विषयों या प्रमाणपत्रों के बारे में महत्वपूर्ण निर्णय कब लेने की आवश्यकता होती है?
* यह बदलाव कैसा होगा, यह देखने के लिए हमारे पास कौन-कौन से विकल्प हैं?
* क्या विभिन्न विकल्पों को आजमाने का अवसर है?
* आप कैसे सुनिश्चित करेंगे कि मेरे बच्चे के लिए विकल्पों की पूरी श्रृंखला उपलब्ध है? हम उन विकल्पों को अपने बच्चे के लिए सुलभ रूप से कैसे प्रस्तुत कर सकते हैं?
* आप मेरे बच्चे को उनका चुनाव करने के लिए कैसे सशक्त बनाएंगे?

|  |
| --- |
|  इस योजना में शामिल होने के लिए आपके बच्चे का समर्थन किया जाना चाहिए। वे इसमें कैसी भागीदारी करते हैं यह उनकी व्यक्तिगत स्थिति पर निर्भर करेगा। लेकिन आप उन्हें इस प्रक्रिया के दौरान कुछ ज़िम्मेदारी लेने के लिए प्रोत्साहित कर सकते हैं।ऐसा करने से आप अपने स्वयं के परिवर्तनकाल से गुजर रहे होंगे! यह आपके बच्चे की ओर से सलाह लेने से लेकर उनकी बात रखने के लिए उनका समर्थन करने तक का एक कदम है। हमारी कार्यपुस्तिका [DSE in Practice: Action Plan](https://www.dese.gov.au/disability-standards-education-2005/students/hindi/DSE-in-practice) को देखें। यह आपके बच्चे को सहूलियतों की योजना बनाने और उन्हें स्थापित करने में मदद कर सकता है।फिर [पृष्ठ 4](#_परिवर्तनकाल:) पर मौजूद तालिका देखें। वहां के प्रश्न आपको अपने परिवर्तनकाल की योजना बनाने में मदद करेंगे। सेकेंडरी और पोस्ट- सेकेंडरी शिक्षा में DSE की भूमिका के बारे में अधिक जानकारी के लिए [पृष्ठ. 3](#_DSE_का_कहना) को देखें। |

### मामले का अध्ययन:

|  |
| --- |
| **पृष्ठभूमि** जेमी 16 साल की है और एक ग्रामीण इलाके में रहती है। वह अपने पिता और भाई-बहनों के साथ एक किराए के मकान में रहती है। इन सभी का स्थानीय समुदाय से गहरा नाता है। जेमी के अंदर शारीरिक और मानसिक दोनों तरह की विकलांगता है। स्कूल ने जेमी और उनकी पहचान का समर्थन किया है। जेमी सुविधाओं का उपयोग करती है और इसे दूसरों को इस तरह से वर्णित किया जाता है जो तरीका उनके लिए कारगर होता है।**तैयार होने के लिए क्या किया गया?**जेमी के स्कूल ने यह सुनिश्चित किया है कि उनकी मानसिक स्वास्थ्य संबंधी सहायता तक पहुंच हो। उन्हें गाइडेंस स्टाफ से भी जोड़ा गया है। उनकी मनोसामाजिक अक्षमता के लिए एक उपचार योजना दी गई है।**क्या कारगर रहा?**जेमी को अपने सभी असाइनमेंट को पूरा करने का पर्याप्त समय-सीमा दिया जाता है। जेमी और स्कूल अभी भी इस पर चर्चा कर रहे हैं कि उन्हें परीक्षा के लिए किन चीज़ों की आवश्यकता है। जेमी की ज़रूरतें बदल सकती हैं क्योंकि विषय और परीक्षाएँ लंबी और अधिक गहन होती जा रही हैं।**अभी और कौन सी चीज़ें हो रही हैं?**पिछले कुछ वर्षों में, जेमी अपनी शिक्षण कार्यों में अधिक रूचि लेने लगी है। लेकिन जेमी, स्कूल और जेमी का परिवार अभी भी इस पर काम कर रहा है। यह जानना मुश्किल हो सकता है कि आपस में संचार की क्या सीमा होनी चाहिए और कब संचार नहीं करना है! जेमी को लगता है कि वह जानती है कि कब उसे अपनी गतिशीलता के मुद्दों के लिए समर्थन की आवश्यकता होने पर, वह अपनी बात कैसे रख सकती है।**प्रमुख सुझाव:**1. आपके बच्चे के स्व-समर्थन कौशल का निर्माण उनके परिवर्तनकाल का एक महत्वपूर्ण हिस्सा है।
2. बच्चे की पहचान का हर अंग महत्वपूर्ण होता है। स्कूल को समावेशी बनाने में सभी को भूमिका निभानी चाहिए।
3. कुछ सहूलियतों को स्थापित करने के लिए टीम मीटिंग की आवश्यकता नहीं होती है।
 |

## लेट सेकेंडरी से पोस्ट-सेकेंडरी का परिवर्तनकाल

सेकेंडरी से पोस्ट-सेकेंडरी का परिवर्तनकाल एक बड़ा कदम हो सकता है। यह न केवल नए लोगों के साथ-साथ एक नए स्थान का जीवन में आना होता है, बल्कि यह लोगों के एक अलग समूह - वयस्कों को भी अपने अंतर्गत शामिल करता है! आपका बच्चा अभी तक कानूनी रूप से वयस्क हो चुका हो सकता है और नहीं भी, लेकिन यह अभी भी सीखने का एक अलग तरीका है।

#### बदलावों में शामिल हैं:

* आपके बच्चे का उनके शिक्षकों के साथ संबंध।
* शिक्षक आपके बच्चे को कितनी अच्छी तरह जानते हैं।
* सीखने और मूल्यांकन करने के नए तरीके (जैसे, लंबे निबंध, व्यावहारिक प्रशिक्षण)।
* अलग उम्मीदें।
* आपके बच्चे को देखने का नज़रिया(अर्थात, एक वयस्क के रूप में)।
* मुख्य संपर्क कौन है (अर्थात, आपका बच्चा आपके अलावा अपनी बात किस व्यक्ति से करता है)।
* आपका बच्चा खुद को बेहतर बनाने के बारे में अधिक सोचना शुरू कर सकता है।

सेकेंडरी के बाद के कई अलग-अलग विकल्प होते हैं। आपका बच्चा उनमें से कुछ को साथ लेकर चलना चुन सकता है। उदाहरण

#### के लिए:

* वीईटी या विश्वविद्यालय के विषय को पढ़ते हुए 12वीं की समाप्ति।
* यदि संभव हो, तो सेकेंडरी विद्यालय से किसी दूसरे विकल्प में जाना। उदाहरण के लिए, एक 11वीं का छात्र किसी व्यावसायिक प्रशिक्षण या TAFE पाठ्यक्रम को पूर्णकालिक रूप से पढ़ना शुरू कर सकता है।

या वे किसी और प्रकार की शिक्षा लेना शुरू करने से पहले अपने स्कूल के अंतिम वर्ष को समाप्त करना पसंद कर सकते हैं। नौकरी करना चुनना भी एक विकल्प है। (इस संसाधन में हम जिन विषयों को शामिल कर सकते हैं, यह उससे बाहर है)।

### प्रश्न:

#### अपने सेकेंडरी विद्यालय से पूछने के लिए प्रश्न:

* क्या बातचीत होनी चाहिए? और किसके साथ?
* कौन-से संबंध पोस्ट-सेकेंडरी के दौरान बरकरार रहेंगे? (उदाहरण के लिए, मुख्य सहायक व्यक्ति जो मेरे बच्चे के साथ रहता है)। यह कैसे समर्थन दे सकता है?
* पोस्ट-सेकेंडरी संस्थान आपकी सहायता के लिए क्या करेंगे? आपके पास कितनी जानकारी है?
* मेरे बच्चे के स्कूल छोड़ने के बाद आप उसे स्व-अध्ययन के लिए कैसे तैयार करेंगे?
* क्या ऐसी कोई योजना या कार्यक्रम है जो मेरे बच्चे की मदद कर सकता है? (जैसे,स्पेशल एंट्री एक्सेस स्कीम)

#### नए शिक्षा संस्थान के लिए प्रश्न:

* विषयों या प्रमाणपत्रों के बारे में महत्वपूर्ण निर्णय कब लेने की आवश्यकता होती है?
* यह बदलाव कैसा होगा, यह देखने के लिए हमारे पास कौन-कौन से विकल्प हैं?
* क्या आप माध्यमिक विद्यालय में की गई व्यवस्थाओं को लागू करेंगे?

|  |
| --- |
| इस योजना में शामिल होने के लिए आपके बच्चे का समर्थन किया जाना चाहिए। वे इसमें कैसी भागीदारी करते हैं यह उनकी व्यक्तिगत स्थिति पर निर्भर करेगा। लेकिन आप उन्हें इस प्रक्रिया के दौरान कुछ ज़िम्मेदारी लेने के लिए प्रोत्साहित कर सकते हैं।ऐसा करने से आप अपने स्वयं के परिवर्तनकाल से गुजर रहे होंगे! यह आपके बच्चे की ओर से वकालत करने से लेकर उनकी बात रखने के लिए उनका समर्थन करने तक का एक कदम है। हमारी कार्यपुस्तिका [DSE in Practice: Action Plan](https://www.dese.gov.au/disability-standards-education-2005/students/hindi/DSE-in-practice) को देखे। यह आपके बच्चे को सहूलियतों की योजना बनाने और उन्हें स्थापित करने में मदद कर सकता है।फिर [पृष्ठ 4](#_परिवर्तनकाल:) पर मौजूद तालिका देखें। वहां के प्रश्न आपको अपने परिवर्तनकाल की योजना बनाने में मदद करेंगे। सेकेंडरी और पोस्ट-सेकेंडरी शिक्षा में DSE की भूमिका के बारे में अधिक जानकारी के लिए [पृष्ठ. 3](#_DSE_का_कहना) को देखें। |

### मामले का अध्ययन:

|  |
| --- |
| **पृष्ठभूमि**आमिर 18 साल का है और यूनिवर्सिटी में अपना पहला साल शुरू करने वाला है। वह इतिहास का अध्ययन कर रहा है और आरंभ करने के लिए और इंतजार नहीं कर सकता! उसे डिस्ग्राफिया और एंग्जायटी है, जिसके लिए उसे हाई स्कूल में समर्थन प्राप्त था।**तैयार होने के लिए क्या किया गया?**आमिर और उनकी मौसी ने स्कूल गाइडेंस काउंसलर से मुलाकात की। उन्होंने चर्चा की कि आमिर के लिए विश्वविद्यालय जाना कैसा रहेगा। वे कैंपस में कई बार जायज़ा लेने भी गए। आमिर अपने चारों ओर देखने और इमारतों और पुस्तकालयों को पहचानने में सक्षम रहा।**क्या कारगर रहा?**अपनी कक्षाएं शुरू होने से एक हफ्ते पहले आमिर ने डिसेबिलिटी सपोर्ट सर्विस से मुलाकात की। वह सुविधाएं मांगने के लिए स्कूल से अपने पुराने कागजी कार्रवाई को पूरा करने में सक्षम था। इसमें परीक्षा हेतु एक कंप्यूटर भी शामिल था।**अभी और कौन सी चीज़ें हो रही हैं?**विश्वविद्यालय के अंदर असाइनमेंट पर एक्सटेंशन हेतु आवेदन करने की प्रक्रिया काफी जटिल है। जिसके चलते आमिर को हर बार जरूरत पड़ने पर आवेदन करना पड़ता है। आमिर को यह तब मुश्किल लगता है जब उसकी तबीयत ठीक नहीं होती है। ज़्यादातर समय, उसे न पूछना ही आसान उपाय लगता है।आमिर डिसेबिलिटी सपोर्ट सर्विस के तहत पंजीकृत है। इसका मतलब है कि वह एक छात्र सलाहकार कार्यक्रम में शामिल हो सकता है। उसके मेन्टॉर उसकी शिक्षा योजना को बदलने का तरीका जानने में उनकी मदद कर रहे हैं।**प्रमुख सुझाव:**1. कार्यों को करने के लिए अनेक भिन्न-भिन्न नीतियां हो सकती हैं। पोस्ट-स्कूल की सेटिंग में ऐसा करना आपके बच्चे की रोज़मर्रा की आदतों से अलग हो सकता है।
2. कभी-कभी सहुलियतों को पुन: समायोजित करने की आवश्यकता होती है।
3. साथियों से सीखना बहुत मददगार हो सकता है।
 |

## वर्ष-दर-वर्ष का परिवर्तनकाल

हर नया साल आपके बच्चे के लिए नए शिक्षक, स्थान और अनुभव को लेकर आएगा।

#### इनमें नए अनुभवों में शामिल हैं:

* कक्षाएँ, उपकरण और खेल के मैदान।
* शिक्षक और सहपाठी।
* नियम और अपेक्षाएं।
* विषय और गतिविधियाँ।
* सीखने और मूल्यांकन करने के तरीके।
* आयोजन और कार्यक्रम (जैसे, कार्य अनुभव, भ्रमण)।

कुछ वर्ष अपने अंदर कुछ उपलब्धि लेकर आते हैं। यह एक अलग इमारत या परिसर के रूप में हो सकता है। या यह कोई होमवर्क हो सकता है, या स्कूल कैंप जैसा कोई विशेष कार्यक्रम भी हो सकता है। प्रत्येक वर्ष पिछले की तुलना में थोड़ा अधिक जटिल होगा।

आपके बच्चे की ज़रूरतें भी बदलेंगी। दूसरे वर्ष में उनका जो अनुभव था, छट्ठे वर्ष से बिल्कुल अलग होगा। इसलिए, उसकी सहूलियत की चीज़ें और समर्थन भी अलग होना चाहिए!

ये विचार नए स्कूल में जाने पर भी लागू हो सकते हैं।

[पृष्ठ.4](#_परिवर्तनकाल:). पर मौजूद तालिका देखें। वहां के प्रश्न आपको अपने ट्राज़िशन की योजना बनाने में मदद करेंगे।

### मामले का अध्ययन:

|  |
| --- |
| **पृष्ठभूमि**ग्रेस 9 साल की है। वह और उसका भाई एक महानगरीय स्कूल में पढ़ते हैं। ग्रेस की माता एक और नये स्कूल वर्ष को लेकर थोड़ी घबराई हुई महसूस कर रही हैं। वे लोग ढेर सारे बैठक और कागजी कार्रवाई के आदी हो चुके हैं।कुछ स्कूली वर्ष व्यवस्थित रहते हैं जबकि कुछ वर्षों में यह सब कुछ अंतिम समय पर होता है।**तैयार होने के लिए क्या किया गया?**ग्रेस के माता-पिता कक्षा शिक्षक, शिक्षण सहायता शिक्षक और विभाग के एक विशेषज्ञ से मिले। उन्होंने ग्रेस के लिए आगे की योजना संबंधी दस्तावेजों को देखा।**क्या कारगर रहा?**स्कूल पिछले साल के बदलावों के अनुभव से सीखने के लिए उत्सुक था। उन्होंने ग्रेस से बात करना शुरू कर दिया कि जल्दी ही क्या बदल जाएगा। ग्रेस नई कक्षा देख सकती थी और अपने नए शिक्षक के साथ समय बिता सकती थी। उसे और उसके परिवार को यह जानकर सुकून मिला कि स्कूल यह सब चीजें करने मेँ सक्षम हो गया है।**अभी और कौन सी चीज़ें हो रही हैं?**ग्रेस की मां दुविधा में है कि क्या नया शिक्षक ग्रेस के संचार उपकरणों का उपयोग करना जानता है। उसे उम्मीद है कि स्कूल ग्रेस के साथ काम करने वाले किसी भी नए स्टाफ को प्रशिक्षित करेगा। वह इस बात से भी चिंतित हैं कि स्कूल स्वावलंबता के लक्ष्य पर ज़्यादा ध्यान देता है। यह कोई ऐसा लक्ष्य नहीं है जिसे ग्रेस के परिवार ने स्कूल के साथ उठाया है। वे दोस्ती, सहकर्मी की भूमिका-मॉडलिंग और संचार पर ध्यान केंद्रित करना चाहते हैं। वह इन विषयों को स्कूल के साथ उठाती रहेंगी।**प्रमुख सुझाव** 1. आप अतीत से सीख सकते हैं और नए लोगों के साथ कारगर तरीकों को साझा कर सकते हैं।
2. बदलाव एक सामूहिक प्रयास होती है!
3. जल्दी योजना बनाना शुरू करें।
 |

# अपने अधिकार प्राप्त करना: विचार करने और पूछने के लिए प्रश्न

## अपने संस्थान के साथ बैठक

##  DSE का उपयोग करना

|  |
| --- |
| संस्थान के साथ बैठक से पहले या उसके दौरान पूछने के लिए प्रश्न |
| पता लगाएं* मुख्य संपर्क कौन हैं? हम किससे जानकारी प्राप्त करेंगे? निरंतर संचार को किस प्रकार किया जाएगा?
* संस्था को मुझे क्या-क्या जानकारियां बतानी चाहिए? कितना विस्तारपूर्वक?
* मुझे शिक्षक या सहायता टीम से कितनी बार मिलने का मौका मिलेगा?
* क्या मुझे इस प्रक्रिया के किसी भी हिस्से में मदद मिल सकती है?
 |
| उनसे पूछें* विकलांग छात्रों के साथ आपका कितना अनुभव है?
* आपने किन चुनौतियों का सामना किया है, और आपने उन्हें कैसे प्रबंधित किया है?
* मैं अपने बच्चे की शिक्षा और समर्थन से संबंधित निर्णयों में कैसे शामिल होने जा रहा/रही हूँ?
* क्या आप पिछले साल की कुछ या सभी व्यवस्थाओं को पूरा करेंगे?
 |
| टिप्पणियाँ |

## सुविधा प्राप्त करना DSE का उपयोग करना

|  |
| --- |
| संस्कृति और नीतियों के बारे में पूछने के लिए प्रश्न |
| पता लगाएं* सहूलियतों के संबंध में निर्णय कैसे लिए जाते हैं? (टिप: आप और आपके बच्चे को यह मिलकर करना चाहिए!)
* क्या पिछले साल की जानकारी नए शिक्षकों या समन्वयकों को दी जाती है?
* क्या संस्था लचीली शिक्षा प्रणाली का उपयोग करती है? अलग ढंग से सीखने वाले छात्रों के लिए वे क्या करते हैं?
* मेरे बच्चे की सहायता के लिए कौन से विशेषज्ञ उपलब्ध हैं? संस्था सहायक प्रौद्योगिकी के उपयोग का समर्थन कैसे करती है?
* हम अपनी चिंताओं का समाधान कैसेकरेंगे?
* मैं अपने बच्चे की चिकित्सक से मिलने की आवश्यकता को कैसे प्रबंधित करूं? मैं इसे संस्थान के साथ कैसे संतुलित करूं?
 |
| उनसे पूछें* मेरे बच्चे को क्या चाहिए, यह पता लगाने के लिए हम एक साथ कैसे काम कर सकते हैं?
* मेरे बच्चे को किस प्रकार से कार्यक्रमों में शामिल और उसके लिए समर्थित बनाया जाएगा?
* आप मेरे बच्चे की ज़रूरतों को कैसे पूरा करेंगे?
* क्या आपके पास मेरे बच्चे की समान आवश्यकताओं वाले किसी बच्चे को पढ़ाने का अनुभव है? यदि नहीं, तो आप यह कैसे सीखेंगे? यदि हाँ, तो आप मेरे बच्चे की परिस्थितियों के बारे में कैसे जानेंगे?
* आप कक्षा के भीतर और उसके बाहर मेरे बच्चे की सहायता कैसे करेंगे?
* आप सामाजिक/भावनात्मक जुड़ाव और अन्य जुड़ाव का समर्थन कैसे करते हैं?
* आप छात्रों के अंदर ज्ञान और क्षमता में मौजूद अंतर के साथ कक्षाओं का प्रबंधन कैसे करते हैं?
 |
| टिप्पणियाँ |

## **एक सुरक्षित वातावरण बनाना**

## DSE का उपयोग करना

|  |
| --- |
| संस्कृति और नीतियों के बारे में पूछने के लिए प्रश्न |
| पता लगाएं* संस्था किस हद तक डराने-धमकाने को नज़र अंदाज़ करती है? संस्था डराने-धमकाने की गतिविधियों से कैसे निपटती है?
* क्या हमें कक्षा और शिक्षकों को अपने बच्चे की स्थिति के बारे में अवगत कराना चाहिए?
* मैं संस्थान की संस्कृति और दूरदृष्टि के बारे में अधिक जानकारी कैसे प्राप्त कर सकता/ती हूं? (सुझाव: उनकी वेबसाइट और नीतियों की जाँच करें)
* समस्या होने पर हम शिकायत कैसे करें और उन्हें कैसे आगे बढाया जाता है?
 |
| उनसे पूछें* आपका संस्थान डराने-धमकाने की गतिविधियों से कैसे निपटता है?
* क्या आपके पास सकारात्मक संबंध बनाने में छात्रों की मदद करने के लिए कार्यक्रम मौजूद हैं? और साथियों के साथमेल-जोल बढ़ाने का तरीका है?
* क्या आप विविधता और समावेशन संबंधी कार्यक्रम चलाते हैं? इसके लिए क्या संसाधन मौजूद हैं?
* आपकी नीतियां कितनी सख्त हैं (उदाहरण के लिए, यूनिफॉर्म की नीति, अगर मेरे बच्चे को कुछ अलग पहनना चाहें तो)?
 |
| टिप्पणियाँ |

## एक सुरक्षित वातावरण बनाना DSE का उपयोग करना

|  |
| --- |
| संस्कृति और नीतियों के बारे में पूछने के लिए प्रश्न |
| पता लगाएं* संस्था किस हद तक डराने-धमकाने को नज़र अंदाज़ करती है? संस्था डराने-धमकाने की गतिविधियों से कैसे निपटती है?
* क्या हमें कक्षा और शिक्षकों को अपने बच्चे की स्थिति के बारे में अवगत कराना चाहिए?
* मैं संस्थान की संस्कृति और दूरदृष्टि के बारे में अधिक जानकारी कैसे प्राप्त कर सकता/ती हूं? (सुझाव: उनकी वेबसाइट और नीतियों की जाँच करें)
* समस्या होने पर हम शिकायत कैसे करें और उन्हें कैसे आगे बढाया जाता है?
 |
| उनसे पूछें* आपका संस्थान डराने-धमकाने की गतिविधियों से कैसे निपटता है?
* क्या आपके पास सकारात्मक संबंध बनाने में छात्रों की मदद करने के लिए कार्यक्रम मौजूद हैं? और साथियों के साथमेल-जोल बढ़ाने का तरीका है?
* क्या आप विविधता और समावेशन संबंधी कार्यक्रम चलाते हैं? इसके लिए क्या संसाधन मौजूद हैं?
* आपकी नीतियां कितनी सख्त हैं (उदाहरण के लिए, यूनिफॉर्म की नीति, अगर मेरे बच्चे को कुछ अलग पहनना चाहें तो)?
 |
| टिप्पणियाँ |

## अपने अधिकार को प्राप्त करना DSE का उपयोग करना

|  |
| --- |
| पूछने के लिए ऐसे प्रश्न जो आपके अधिकारों के बारे में हैं |
| पता लगाएं* क्या मेरे क्षेत्र में संस्थानों के लिए कोई रेटिंग योजना या समीक्षा केंद्र है? मुझे कौन बता सकता है कि क्या वे वास्तव में अच्छे हैं? (सुझाव: अन्य माता-पिता और देखभाल करने वालों से पूछें)
* संस्था मेरे बच्चे के बारे में सब चीज़ें कैसे जानेगी, केवल उसकी नि:शक्‍तता के बारे में ही नहीं?
* अगर कोई संस्था हमारे बच्चे के नामांकन को ना कहती है तो हम क्या कर सकते हैं? (सुझाव: वह कानून तोड़ रहे हैं!)
* संस्था में आने वाले NDIS या अन्य सेवा प्रदाताओं के बारे में संस्था की नीति क्या है? क्या यह सेवा के प्रकार पर निर्भर करता है? (सुझाव: संस्थानों को छात्रों को इन सेवाओं तक पहुँचने में मदद करनी चाहिए)
 |
| उनसे पूछें* आप हमारे बच्चों के विशेषज्ञ (विशेषज्ञों) के शिक्षकों से मिलने के बारे में कैसा महसूस करते हैं?
* क्या आपको लगता है कि मेरा बच्चा पहले दिन से कार्य करना शुरू कर देगा? (सुझाव: क्या उनकी प्रतिक्रिया "समान आधार" के विचार से मेल खाती है? देखें: [Explaining the Disability Standards for Education](https://www.dese.gov.au/disability-standards-education-2005/students/hindi/explaining) (शिक्षा के लिए विकलांगता मानकों की व्याख्या करना)
* पहले दिन से क्या समर्थन प्राप्त होगा?
* आप आत्मनिर्भर बनने के लिए विद्यार्थियों की सहायता कैसे करते हैं?
 |
| टिप्पणियाँ |

# युक्ति एवं विकल्प

DSE दिव्यांग छात्रों के अधिकारों की व्याख्या करता है। सभी शिक्षा प्रदाताओं को DSE से जुड़े रहना होगा।

सभी **शिक्षा प्रदाताओं** को आवश्यक रूप से DSE से जुड़ना होगा। इसमें ऐसे व्यक्ति एवं स्थान आते हैं जो शिक्षा या प्रशिक्षण प्रदान करते हैं। इसके अंतर्गत ये भी शामिल हैं:

* किंडरगार्टन और प्रीस्कूल
* प्राथमिक विद्यालय
* माध्यमिक विद्यालय
* TAFEs सहित व्यावसायिक शिक्षा और प्रशिक्षण प्रदाता
* विश्वविद्यालय सहित उच्च शिक्षा प्रदाता
* पंजीकृत प्रशिक्षण संगठन (आरटीओ)
* वयस्क एवं सामुदायिक शिक्षा केंद्र

|  |
| --- |
| **प्रारंभिक बाल्यावस्था शिक्षा एवं देखभाल (ECEC))**कई प्रारंभिक बाल्यावस्था शिक्षा एवं देखभाल (ECEC) प्रदाताओं को DSE का पालन अवश्य करना चाहिए। इसमें किंडरगार्टन और प्रीस्कूल जैसी संस्थाएं शामिल हैं। चाइल्डकेयर DSE के अंतर्गत नहीं आते हैं। लेकिन चाइल्डकेयर प्रदाताओं को विकलांग बच्चों के साथ भेदभाव करने की अनुमति नहीं है। उन्हें [*Disability Discrimination Act*](https://www.legislation.gov.au/Details/C2018C00125) *1992* का पालन आवश्यक रूप से करना चाहिए।  |

|  |
| --- |
| **सरकारी और गैर सरकारी स्कूल**सभी राज्य और क्षेत्र 13 साल की औपचारिक स्कूली शिक्षा प्रदान करते हैं। "प्राथमिक विद्यालय" सात या आठ साल तक चलता है।सरकारी और गैर सरकारी स्कूल भी मौजूद हैं। इन्हें अलग-अलग तरीके से चलाया और अनुदान दिया जाता है। अन्य अंतरों में शामिल हैं:* आप जहां रहते हैं उससे यह तय होता है कि आपका बच्चा किस सरकारी स्कूल में जा सकता है। यदि स्थानीय स्कूल में चुनौतियां आती हैं, तो इस पर ध्यान दिया जाना चाहिए।
* गैर-सरकारी स्कूल आस्था या शिक्षाशास्त्र पर आधारित हो सकते हैं। वे इस चीज़ों में भिन्न हो सकते हैं कि उनकी लागत कितनी है और उनका पाठ्यक्रम कैसा है।
* कुछ छात्रों के लिए Flexible Learning Options भी एक विकल्प है।

हर स्कूल को DSE से अवश्य जुड़ना चाहिए। इसमें गैर सरकारी स्कूल भी शामिल हैं। कानूनी रूप से उन्हें क्या करना है, इसमें कोई अंतर नहीं है। छात्रों को अपने यहां पढ़ाने में मदद करने के लिए हर स्कूल अनुदान के लिए आवेदन कर सकता है। उन्हें सीखने के सभी पहलुओं से जुड़ने के लिए समर्थन दिया जाना चाहिए।यह महानगरीय, क्षेत्रीय और दूरस्थ-ग्रामीण विद्यालयों सभी के लिए एक सच्चाई है। स्कूलों के लिए DSE का पालन न करने के कानूनी कारण के रूप में वित्त का बहाना देना काफी मुश्किल का सबब बन सकता है।* अधिक जानकारी के लिए हमारे संसाधन  [Explaining the Disability Standards for Education](https://www.dese.gov.au/disability-standards-education-2005/students/hindi/explaining) को देखें।
 |

|  |
| --- |
| **अग्रिम शिक्षा**यह उन छात्रों के लिए एक सामान्य विकल्प है जो स्कूल के बाद भी पढ़ाई जारी रखना चाहते हैं। कुछ सेकेंडरी विद्यालय में पढ़ने वाले बच्चे 12वीं तक ही पढ़ाई करना चुनते हैं। अन्य पहले भी छोड़ सकते हैं।छात्र विश्वविद्यालय या TAFE पाठ्यक्रम के लिए साइन अप कर सकते हैं। वे TAFE या RTO में VET कोर्स भी कर सकते हैं। व्यावसायिक शिक्षा और प्रशिक्षण (VET) काम के लिए कौशल निर्माण पर ध्यान केंद्रित करता है। कुछ स्कूल और विश्वविद्यालय भी VET प्रशिक्षण प्रदान करते हैं।इन सभी संस्थानों को DSE का पालन करने की जरूरत है। निःशक्त छात्रों को इनमें से किसी एक या सभी विकल्पों का उपयोग करने में सक्षम होना चाहिए। उन्हें अपने लक्ष्यों और रुचियों के आधार पर चुनाव करने की सुविधा मिलनी चाहिए। |

### फ़ैसले लेना:

शिक्षा से जुड़े फैसले आपके बच्चे और परिवार/समर्थन करने वाले लोगों पर निर्भर करते हैं। आप इनमें से कुछ, सभी या इनमें से किसी पर भी विचार कर सकते हैं:

* स्थान
* परिवार / समर्थन का प्रारूप
* आस्था या विश्वास
* वित्तीय
* मूल्य या लोकाचार
* पहुंच

सबसे बढ़कर, आपके बच्चे को आपके स्थानीय समुदाय में अच्छी शिक्षा प्राप्त करने का अधिकार है। जैसे-जैसे वे बड़े होते जाते हैं, आपके बच्चे को इन फैसलों के दौरान अधिक शामिल किया जाना चाहिए!

अधिक जानकारी:

अधिक जानकारी के लिए इन संसाधनों को देखें

|  |
| --- |
| **शिक्षा, कौशल एवं रोजगार विभाग** <https://www.dese.gov.au/swd> |
| **शिक्षा के लिए विकलांगता मानक** <https://www.legislation.gov.au/Details/F2005L00767> |
| **विकलांगता भेदभाव अधिनियम**<https://www.legislation.gov.au/Details/C2018C00125> |
| **ऑस्ट्रेलियाई मानवाधिकार आयोग**<https://humanrights.gov.au/complaints/complaint-guides/complaints-under-disability-discrimination-act> |
| **विकलांग स्कूली छात्रों पर डेटा का राष्ट्रीय स्तर पर निरंतर संग्रह** <https://www.nccd.edu.au/disability-standards-education> |
| **सकारात्मक भागीदारी**<https://www.positivepartnerships.com.au/> |